უნივერსიტეტის ღონისძიებების პორტალი

დისკუსია თემაზე: „სიძულვილის ენა და ანტიდასავლური პროპაგანდა ქართულ საჯარო დისკურსში”
2018-05-31 16:00 (Asia/Dubai)
31 მაისს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მედიის განვითარების ფონდი (M​D​F) და ილიაუნი გიწვევთ პრეზენტაცია-დისკუსიაზე „სიძულვილის ენა და ანტიდასავლური პროპაგანდა ქართულ საჯარო დისკურსში”. შეხვედრაზე წარმოდგენილი იქნება MDF-ის უახლესი კვლევები – „სიძულვილის ენა” და „ანტიდასავლური პროპაგანდა”.
2017 წელს ამ მიმართულებით გამოვლენილ ტენდენციებზე ისაუბრებენ მოწვეული სპიკერები: მწერალი ლაშა ბუღაძე, თეოლოგი ბექა მინდიაშვილი და რადიო თავისუფლების ქართული ბიუროს ხელმძღვანელი ნათია ზამბახიძე.
შეხვედრის ბოლოს გაიმართება დისკუსია.
ღონისძიება ტარდება „ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამის“ (PITA) ფარგლებში, რომელსაც ახორციელებს საქართველოს გაეროს ასოციაცია აშშ-ის საერთაშორისო განვითარების სააგენტოს ფინანსური მხარდაჭერით.
დრო: 31 მაისი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – ოცდამეორე ქება
2018-06-01 19:00
1-ლ ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ ოცდამეორე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 1-ლი ივნისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

STEM განათლება: დაწყებითი კლასების ჩართვა მათემატიკურ თამაშებში და ინჟინერული დიზაინის შესწავლაში
2018-06-04 19:00
4 ივნისს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ბრიჯუოტერის სახელმწიფო უნივერსიტეტის (მასაჩუსეტსი, აშშ) დოქტორების – ნიკი გლენისა და პოლინა საბინინის საჯარო ლექცია, რომელზეც განხილული იქნება თამაშზე დაფუძნებული სწავლების როლი მოსწავლეთა აზროვნების განვითარებასა და თვალსაწიერის გაფართოებაში.
დოქტორი გლენი განიხილავს რამდენიმე მაგალითს თავისივე თანაავტორობით დაწერილი კურიკულუმის მოდულებიდან „ინჟინერია არის ელემენტარული”, რომელიც I-V კლასის მოსწავლეთათვის ბოსტონის სამეცნიერო მუზეუმთან თანამშრომლობით შეიქმნა. დოქტორი საბინინი კი ისაუბრებს I-V კლასელთა ლოგიკისა და სივრცითი აზროვნების განვითარებაში მათემატიკური საგანმანათლებლო თამაშების მნიშვნელობაზე.
გთხოვთ, შეავსოთ მარტივი სარეგისტრაციო ფორმა: https://goo.gl/forms/SNNvR0RkCG4llQIN2
ლექციის ენა: ინგლისური (უზრუნველყოფილი იქნება ქართული თარგმანი)
დრო: 4 ივნისი, 19:00 საათი
ადგილმდებარეობა: E 207 აუდიტორია (ჩოლოყაშვილის გამზ N3/5), ილიას სახელმწიფო უნივერსიტეტი
დასწრება თავისუფალია

გარემოს დაცვის მსოფლიო დღისადმი მიძღვნილი საჯარო ლექცია
2018-06-05 11:00
5 ივნისს, სამშაბათს, 11:00 საათზე, ილიას სახელმწიფო უნივერსიტეტის E207 აუდიტორიაში ევროკავშირის საჯარო სამსახურების დაძმობილების პროექტის „ტყის მდგრადი მართვის გაძლიერება საქართველოში“ ფარგლებში გიწვევთ გარემოს დაცვის მსოფლიო დღისადმი მიძღვნილ საჯარო ლექციაზე – საერთაშორისო და ქართველი ექსპერტები გაგაცნობენ ლიტვის, უნგრეთის, სლოვაკეთის და საქართველოს მაგალითებს ტყის უკანონო გამოყენების აღკვეთისა და გარემოსდაცვითი განათლების ხელშეწყობის კუთხით.
გაინტერესებთ ტყეების მდგომარეობა საქართველოში? თუ გაინტერესებთ,. მაშინ ჩვენთვის მნიშვნელოვანია თქვენი მოსაზრებები და იდეები, როგორ დავიცვათ ტყეები უკეთესად უკანონო მოქმედებებისგან და როგორ შევცვალოთ ადამიანების დამოკიდებულება.
ერთად ვიზრუნოთ გარემოზე!
საჯარო ლექცია საჭიროებს აქტიურ მონაწილეობას, ამიტომ გთხოვთ, თან იქონიოთ მობილური ტელეფონები.
ღონისძიებაზე გელოდებათ სიურპრიზები და მცირე საჩუქრები!
გთხოვთ, გაიაროთ რეგისტრაცია 2018 წლის 31 მაისამდე ელექტრონულად: sandrojaparidze1@gmail.com
ეწვიეთ ჩვენი პროექტის ფეისბუქგვერდს: https://www.facebook.com/twinning4forests/?ref=bookmarks
საკონტაქტო პირი: ალექსანდრე ჯაფარიძე
ელფოსტა: sandrojaparidze1@gmail.com
სამუშაო ენა: ინგლისური
დრო: 5 ივნისი, 11:00 საათი
ადგილმდებარეობა: E207 აუდიტორია (ქ. ჩოლოყაშვილი გამზ. 3/5) ილიას სახელმწიფო უნივერსიტეტი

ირაკლი ფაღავას წიგნის „დაღესტნისა და საქართველოს ნუმიზმატიკური წარსული“ პრეზენტაცია
2018-06-05 19:00
5 ივნისს, 19:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ირაკლი ფაღავას წიგნის „დაღესტნისა და საქართველოს ნუმიზმატიკური წარსული“ პრეზენტაცია.
რუსულ ენაზე გამოცემული წიგნი „დაღესტნისა და საქართველოს ნუმიზმატიკური წარსული“ კავკასიაში მოსახლე ერებს შორის ნუმიზმატიკურ კავშირებს ეძღვნება. კერძოდ, განხილულია XII-XIII სს. მიჯნაზე საქართველოს სამეფოს ზეგავლენის ქვეშ მყოფ, ჯერ კიდევ ქრისტიანულ ხუნძეთში / ავარიაში მოჭრილი ქართულენოვანი მონეტები; ასევე გაანალიზებულია ცნობები XVIII საუკუნეში დაღესტნის აულ კუბაჩიში მიმბაძველობითი ფულის გამოშვების შესახებ, რომლის პროტოტიპიც, ჩანს, თბილისის სამონეტო ნაწარმი იყო.
დრო: 5 ივნისი, 19:00 საათი
ადგილმდებარეობა: G106 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „ლიტერატურა და სამოქალაქო საზოგადოება“
2018-06-05 19:00
5 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში პოეტი რატი ამაღლობელი წაიკითხავს საჯარო ლექციას „მწერლები საბჭოთა და პოსტსაბჭოთა საზოგადოებაში“. მომხსენებელი ისაუბრებს შემდეგ საკითხებზე: „ბროდსკის საქმე” და მისი ემიგრაცია, ზვიად გამსახურდიას მწერალთა კავშირიდან გარიცხვა, აკაკი ბაქრაძე და „14 აპრილი“, 70 წლით აკრძალული რელიგიისა და რელიგიური ცენზურის დიქოტომია.
დრო: 5 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

საინფორმაციო/საჯარო ლექციათა სერია – „ნაფიც მსაჯულთა სასამართლო რეფორმა საქართველოში”
2018-06-06 13:00
ილიას სახელმწიფო უნივერსიტეტთან არსებული კონსტიტუციური კვლევების ცენტრისა და სოციალური კვლევების ლაბორატორიის ორგანიზებით, შოთა რუსთაველის ეროვნული სამეცნიერო ფონდის მიერ მხარდაჭერილი პროექტის ფარგლებში, 2018 წლის 28 მაისიდან 6 ივნისის ჩათვლით მიმდინარეობს საინფორმაციო/საჯარო შეხვედრები თემაზე: „ნაფიც მსაჯულთა სასამართლო რეფორმა საქართველოში”. ლექციათა სერია ტარდება საქართველოს 7 ქალაქში, სადაც ნაფიც მსაჯულთა სასამართლო სისტემა მოქმედებს. აღნიშნული კამპანიით შესაძლებლობა ეძლევა ნებისმიერ დაინტერესებულ პირს, მიიღოს ინფორმაცია ნაფიც მსაჯულთა სასამართლოზე.
ლექციათა ციკლის დასკვნითი ეტაპი გაიმართება ქ. თბილისში, 6 ივნისს, 13:00 საათზე, ილიას სახელმწიფო უნივერსიტეტის A 101 აუდიტორიაში (მის.: ჭავჭავაძის გამზ. N32).
მომხსენებელი:
გიორგი მელაძე – კონსტიტუციური კვლევების ცენტრის დირექტორი, სამართლის სკოლის ასოცირებული პროფესორი, პროექტის მკვლევარი
დასწრება თავისუფალია

პროფესორ ელის უოტერსტონის საჯარო ლექცია „ბნელ დროში: სოციალურად აქტიური მეცნიერების ძალა და დაპირება“
2018-06-06 19:00
6 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება დოქტორ ელის უოტერსტონის საჯარო ლექცია „ბნელ დროში: სოციალურად აქტიური მეცნიერების ძალა და დაპირება“.
მომხსნებელი ისაუბრებს დღევანდელ პოლიტიკურად დაძაბულ კონტექსტში თანამედროვე კრიტიკული მეცნიერების შესაძლებლობების შესახებ. აშშ-ის პერსპექტივიდან განიხილავს მოძრაობას, რომელიც მეცნიერების კრიტიკულად გამოყენებისა და საჯარო ცხოვრებაში ჩართვისკენაა მიმართული და მეცნიერებაში ხედავს თანამედროვე სამყაროში საყოველთაოდ გავრცელებულ ძალადობასთან დაპირისპირებისა და მდგომარეობის გარდაქმნის საშუალებას.
მომხსენებლის შესახებ
ელის უოტერსტონი არის კულტურის ანთროპოლოგიისა და გენდერის მკვლევარი. ის სწავლობს სტრუქტურული და სისტემური ძალადობისა და უთანასწორობის შედეგებს. მეცნიერის კვლევის საგანია სიღარიბე აშშ-ის დიდ ქალაქებში და მასთან დაკავშირებული პოლიტიკის საკითხები: გაღატაკება, უსახლკარობა, ნივთიერებების გამოყენება, ჯანმრთელობა, სოციალური დახმარება, მიგრაცია და სხვ. მისი ბოლო პროექტი ფოკუსირებულია პოლიტიკური ძალადობის, ეთნიკური და რელიგიური კონფლიქტის, იძულებითი გადაადგილებისა და ტრანსნაციონალიზმის, ხსოვნის, დიასპორის, კულტურული ტრავმისა და იდენტობის ფორმირების კულტურათაშორის კვლევაზე.
პროფესორი უოტერსტონი იყო ღია საზოგადოების ინსტიტუტის საერთაშორისო მკვლევარი (2012-2015) და რედაქტორი (მაია ბარქაიასთან ერთად) წიგნისა „გენდერი საქართველოში: ფემინისტური პერსპექტივები სამხრეთ კავკასიაში კულტურის, ერის და ისტორიის შესახებ“ (Gender in Georgia: Feminist Perspectives on Culture, Nation and History in the South Caucasus, Berghahn Books: 2017). ის არის ექვსი წიგნის ავტორი, მათ შორისაა: „მამაჩემი ომები: საუკუნის მიგრაცია, მეხსიერება და ძალადობა“, ინტიმური ეთნოგრაფია ინოვაციური ეთნოგრაფიების რუთლიჯის სერიაში (My Father’s Wars: Migration, Memory and the Violence of a Century an intimate ethnography in the Routledge Series on Innovative Ethnographies) და „სიყვარული, მწუხარება და მრისხანება“, ქალაქ ნიუ იორკში ქალებისა და უსახლკარობის კვლევა (Love, Sorrow and Rage).
პროფესორი უოტერსტონი არის ჯონ ჯეის კოლეჯის ფონდის სამეურვეო საბჭოს წევრი და ჯონ ჯეის კოლეჯ ვერას სასტიპენდიო პროგრამის თანადირექტორი.
2015-2017 წლებში ელის უოტერსტონი იყო ამერიკის ანთროპოლოგიური ასოციაციის (AAA) პრეზიდენტი. ასევე რედაქტორი სამეცნიერო ჟურნალისა „ჩრდილოამერიკული დიალოგი“ (North American Dialogue) და დამფუძნებელი რედაქტორი ამერიკის ანთროპოლოგიური ასოციაციის საჯარო ჟურნალისა „ღია ანთროპოლოგია“ (Open Anthropology). ამჟამად ის მხატვარ-ანთროპოლოგ შარლოტ ჰოლანდსთან ერთად მუშაობს გრაფიკული დოკუმენტური წიგნის შექმნაზე, რომელიც დაფუძნებულია მის 2017 წლის საპრეზიდენტო მიმართვაზე „ოთხი ამბავი, გლოვა და დასტური“ (Four Stories, A Lament, and an Affirmation).
ელის უოტერსტონს აქვს კულტურის ანთროპოლოგიის დოქტორის ხარისხი ნიუ იორკის ქალაქის უნივერსიტეტის სადოქტორო პროგრამიდან და ანთროპოლოგიის მაგისტრის ხარისხი კოლუმბიის უნივერსიტეტიდან.
ლექცია დასრულდება ელის უოტერსტონისთვის ილიას სახელმწიფო უნივერსიტეტის საპატიო დოქტორობის მინიჭების ცერემონიით.
დრო: 6 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„ხალხი ლარი ფლინტის წინააღმდეგ“ – კინოჩვენება და დისკუსია ილიაუნიში
2018-06-06 19:00
6 ივნისს, 19:00 საათზე, ილიას სახელმწიფო უნივერსიტეტის A101 აუდიტორიაში ილიაუნის სამართლის სკოლის ადამიანის უფლებათა კინოკლუბი უმასპინძლებს კინოჩვენებას და დისკუსიას.
წარმოგიდგენთ მილოშ ფორმანის ბიოგრაფიულ ფილმს „ხალხი ლარი ფლინტის წინააღმდეგ“. ფილმში აღწერილია 1980-იან წლებში აშშ-ში მიმდინარე მოვლენები.
გამოხატვის თავისუფლებასა და სხვა ღირებულებათა შორის კონფლიქტი აქტუალობას არ კარგავს ჩვენს რეალობაშიც. კომპანია „აიისას” მიმართ სასამართლოს მიერ მიღებულმა გადაწყვეტილებამ, რომლითაც კომპანია დაჯარიმდა რელიგიური მორალის შეურაცხყოფის გამო, აქტიური დისკუსია გამოიწვია. განსხვავებულ შეფასებებს იწვევს ტელეკომპანია „რუსთავი 2“-ის ჟურნალისტ გიორგი გაბუნიას მიერ სატელევიზიო ეთერში გაკეთებული კომენტარები. პარალელურად, საქართველოს პარლამენტში წარდგენილია არაერთი საკანონმდებლო ინივიატივა, რომელთა მიზანია რელიგიური მოტივით გამოხატვის თავისუფლების შეზღუდვა.
ფილმი მთავარი პერსონაჟის, ლარი ფლინტის, ცხოვრების აღწერით გვაჩვენებს ღირებულებათა შორის კონფლიქტს. ძალზე საინტერესო სანახავია, რა ბრძოლები გაიარა ერთმა ადამიანმა გამოხატვის თავისუფლების დაცვის გზაზე. აშშ-ის უზენაესი სასამართლოს 1988 წელს მიღებული გადაწყვეტილება საქმეზე „ფლინტი ფოლუელის წინააღმდეგ“ ამ ფილმის გადაღების საფუძველი და უმნიშვნელოვანესი პრეცედენტია ამერიკულ და მთელი მსოფლიოს იურისპრუდენციაში.
ილიაუნის სამართლის სკოლის ადამიანის უფლებათა კინოკლუბი სამართლის სკოლის სტუდენტების ინიციატივით შექმნილი სივრცეა, სადაც იმართება კინოჩვენებები და დისკუსიები ადამიანის უფლებების თემაზე. გიწვევთ, მოვლენების კვალდაკვალ ვიმსჯელოთ და შევაფასოთ, სად ვართ და რა შეიძლება გაკეთდეს?!
ფილმის ენა: ქართული
მომხსენებელები: თამარ კორძაია – ილიას სახელმწიფო უნივერსიტეტის მოწვეული ლექტორი, ნანა ერაძე – ილიას სახელმწიფო უნივერსიტეტის სამართლის სკოლის სტუდენტი
მოდერატორი: ანა ებანოიძე – ილიას სახელმწიფო უნივერსიტეტის სამართლის სკოლის სტუდენტი
დრო: 6 ივნისი, 19:00-21:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

პროფესორ ფრანსის სიერას საჯარო ლექცია „საერთაშორისო პერსპექტივიდან დანახული კატალონიის კონფლიქტი“
2018-06-06 19:00
6 ივნისს, ოთხშაბათს, 19:00 საათზე ილიას სახელმწიფო უნივერსიტეტის C315 აუდიტორიაში გაიმართება ბარსელონის ავტონომიური უნივერსიტეტის (UAB) პროფესორის, ფრანსის სიერას საჯარო ლექცია თემაზე: „საერთაშორისო პერსპექტივიდან დანახული კატალონიის კონფლიქტი“.
მომხსენებელი საერთაშორისო ჭრილში განიხილავს ისეთ საკითხებს, როგორებიცაა: ესპანეთის გაყოფა, კატალონიური პროექტი, 2017 წლის ოქტომბრის მოვლენები, ესპანური სამართლებრივი და პოლიტიკური ასპექტების გავლენა კატალონიურ კონფლიქტზე და ა. შ. პროფესორი ასევე ისაუბრებს აღნიშნული მოვლენების გავლენაზე საერთაშორისო წესრიგსა და თვითგამორკვევის უფლებაზე და შეაფასებს ამჟამინდელი და ყოფილი მმართველობის პოლიტიკის სუსტსა და ძლიერ მხარეებს.
პროფესორ ფრანსის სიერას საკვლევი სფეროები მოიცავს ევროპისმცოდნეობასა და ეთნიკურ კონფლიქტებს აღმოსავლეთ ევროპაში, რომელზეც მას გამოქვეყნებული აქვს არაერთი წიგნი და სტატია.
დრო: 6 ივნისი, 19:00 საათი
ადგილმდებარეობა: C315აუდიტორია (გ.წერეთლის ქ. N1), ილიას სახელმწიფო უნივერსიტეტი
დასწრება თავისუფალია.
დამატებითი შეკითხვებით მიმართეთ:
ილიას სახელმწიფო უნივერსიტეტის საგარეო ურთიერთობების სამსახურს
ელფოსტა: erasmusplus@iliauni.edu.ge
ტელ.: (995 322) 220009 – 367 (ext)

საერთაშორისო ექსპერტის კამელია ბულატის ვორკშოპი - ბიზნეს-ასოციაციების მნიშვნელობა და მათი განვითარება
2018-06-07 15:00
7 ივნისს, 15:00 საათზე, წიგნის სახლში „ლიგამუსი“ USAID-ის პროექტის G4G-ის მოწვევით და ილიას სახელმწიფო უნივერსიტეტის ბიზნესის სკოლის ორგანიზებით Center for International Private Enterprise (CIPE)-ის ექსპერტი კამელია ბულატი ილიას სახელმწიფო უნივერსიტეტის სტუდენტებისთვის ჩაატარებს ვორკშოპს თემაზე „ბიზნეს-ასოციაციების მნიშვნელობა და მათი განვითარება“.
ვორკშოპის თემატიკა
მომხსენებელი ისაუბრებს ბიზნეს-ასოციაციების როლზე; მათი მუშაობის სპეციფიკასა და მახასიათებლებზე, რომლებიც ამ ტიპის ორგანიზაციებს საჯარო უწყებებისა და კერძო კომპანიებისგან განასხვავებს; ბიზნეს-ასოციაციების საქმიანობის ძირითად მიმართულებებზე; ბიზნეს-ასოციაციის დაფუძნების შესაძლებლობებსა და პროცედურებზე.
მომხსენებლის შესახებ
კამელია ბულატი არის Center for International Private Enterprise (CIPE)-ის ექსპერტი და ამავე ორგანიზაციის მიერ დაფუძნებული „ორგანიზაციული მენეჯმენტის რეგიონული ცენტრის“ RCOM (რუმინეთი) აღმასრულებელი დირექტორი.
მას აქვს მსოფლიოს მასშტაბით სამოქალაქო საზოგადოების სხვადასხვა ჯგუფთან (ბიზნეს-ასოციაციები; დამსაქმებელთა ორგანიზაციები; სავაჭრო პალატები; ქალთა წარმომადგელობები და ა. შ.) მუშაობის 15-წლიანი გამოცდილება.
ფლობს Open University (UK)-ის მაგისტრის ხარისხს ბიზნესის ადმინისტრირებაში.

მომხსენებლის ვრცელი ბიოგრაფია ხელმისაწვდომია ბმულზე: https://bit.ly/2kDIceZ

როგორ დავესწრო ვორკშოპს?
დასწრება შეუძლია ვორკშოპის თემატიკით დაინტერესებულ ნებისმიერ პირს. დასასწრებად საჭიროა წინასწარი რეგისტრაცია (ადგილები შეზღუდულია და უპირატესობა მიენიჭებათ იმ აპლიკანტებს, რომლებიც უფრო ადრე დარეგისტრირდებიან).

რეგისტრაციის ბოლო ვადა 2018 წლის 5 ივნისი.
რეგისტრაციისთვის მიჰყევით ბმულს: https://bit.ly/2J0wcyI

დრო: 7 ივნისი, 15:00 საათი;
ვორკშოპის ხანგრძლივობა: 2 საათი
სამუშაო ენა: ინგლისური
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი #32

ილიაუნის ლიტერატურულ კლუბში: მწერალსა და მთარგმნელ მიხეილ ანთაძესთან შეხვედრა
2018-06-07 19:30
7 ივნისს, 19:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და ბაკურ სულაკაურის გამომცემლობა გეპატიჟებათ მწერალსა და მთარგმნელ მიხეილ ანთაძესთან შეხვედრაზე. სტუმარი ჟოზე სარამაგუს რომანების – „კაენი“ და „იესოს სახარება“ შესახებ ისაუბრებს.
ავტორის შესახებ
ჟოზე სარამაგუს (1922-2010) ნამდვილი გვარია დე სუზა. ის პორტუგალიის სოფელ აზინაგაში, გლეხის ოჯახში დაიბადა და მოგვიანებით ოჯახთან ერთად ლისაბონში გადავიდა საცხოვრებლად. ტექნიკური სასწავლებლის დასრულების შემდეგ მუშაობდა ავტოშემკეთებლად, შემდეგ თარჯიმნობა სცადა და ერთხანს ჟურნალისტიც იყო.
სარამაგუმ წერა 58 წლის ასაკში დაიწყო. ის არაერთი რომანის, პოემის, ზღაპრისა და სხვა ლიტერატურული ნაწარმოების ავტორია. მისი ყველაზე ცნობილი რომანი „იესოს სახარება“ 1991 წელს გამოიცა და სწრაფად მოუტანა ავტორს აღიარება. ამ ერთი შეხედვით სკანდალურ ნაწარმოებში აღწერილია იესოს დაბადება, ბავშვობა და სიყმაწვილე – გზა მისი ადამიანობიდან გაღმერთებამდე.
„იესოს სახარების“ შესახებ
„იესოს სახარებას“ მალევე მოჰყვა არაერთგვაროვანი შეფასება. ვატიკანმა ნაწარმოებს „მკრეხელური“ უწოდა, მწერალი კი კანონიკურ სახარებათა პაროდიის დაწერისთვის მწვალებლად შერაცხა. თუმცა, იყო სხვაგვარი აზრიც – ლისაბონის კარდინალის სიტყვით, „არ არსებობს გონიერი მორწმუნე, რომელიც ამ რომანით არ აღფრთოვანდება”.
ასეა თუ ისე, „იესოს სახარებამ“ განსაკუთრებული როლი შეასრულა ავტორის ბიოგრაფიაში და სწორედ მისი გამოქვეყნების შემდეგ გახდა სარამაგუ პირველი პორტუგალიურენოვანი მწერალი, რომელსაც ნობელის პრემია მიანიჭეს ლიტერატურაში.
„კაენის“ შესახებ
სარამაგუს ბოლო რომანი „კაენი“ ძველი აღთქმის „რემეიქია“. ნაწარმოების სიუჟეტური ქარგა ადამიანის შექმნასა და წარღვნას შორისაა მოქცეული, ხოლო მთავარ გმირად ღმერთის დაუცხრომელი ოპონენტი კაენი გვევლინება. ძმის მკვლელი კაენი უმისამართოდ დაეხეტება ბიბლიურ გზებზე, ხვდება იობს, აბრაამს, ნოესა და კაცობრიობის სხვა პატრიარქებს, ხედავს და ამტკიცებს მამაზეციერის უსამართლობასა თუ სისასტიკეს, ებრძვის მის დიქტატურასა და ავტორიტარიზმს, საბოლოოდ იმარჯვებს კიდეც. ეს საინტერესო, ემოციური, ირონიით აღსავსე ტექსტი მწერლის შემოქმედების ბრწყინვალე დამაგვირგვინებელი აკორდია.
დრო: 7 ივნისი, 19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

HR.ge-ს ონლაინ დასაქმების ფორუმი და ღონისძიება 2018
2018-06-08 11:00
პირველად საქართველოში დასაქმების პორტალი www.HR.ge ორგანიზებას უწევს ინოვაციურ პროექტს „ონლაინ დასაქმების ფორუმი და ღონისძიება 2018“ .
აღნიშნული ღონისძიება უნიკალურ შესაძლებლობას აძლევს კომპანიებსა და სტუდენტებს/ახალკურსდამთავრებულებს ონლაინ რეჟიმში მიიღონ მონაწილეობა დასაქმების ფორუმში.
სტუდენტებს შესაძლებლობა აქვთ:

დარეგისტრირდნენ ონლაინ დასაქმების ფორუმზე რეგიონის შეაბამისად და:
შეავსონ CV ონლაინ;
ნახონ მონაწილე კომპანიები და იპოვონ სასურველი ვაკანსიები;
გამოეხმაურონ ონლაინ – გაგზავნონ CV ღილაკზე დაჭერით მათთვის სასურველ ვაკანსიებზე;
მივიდნენ რეალურ ღონისძიებაზე ამობეჭდილი CV-ებით და შეხვდნენ კომპანიის წარმომადგენლებს, გაესაუბრონ ვაკანსიების შესახებ და წარადგინონ საკუთარი თავი.

რეგისტრაციისთვის, გთხოვთ, გადახვიდეთ შესაბამის ბმულზე რეგიონის მიხედვით: აღმოსავლეთ საქართველო: www.hr.ge/jobfairTbilisi;
დასავლეთ საქართველო: www.hr.ge/jobfairBatumi
ღონისძიებების კალენდარი:
ონლაინ დასაქმების ფორუმი მიმდინარეობს 1 მაისიდან 8 ივნისის ჩათვლით.
ღონისძიება: თბილისი – 8 ივნისი, 11:00-დან 17:00 საათამდე, თავისუფლების მოედანი N4, ქორთიარდ მარიოტი თბილისი.
დამატებითი შეკითხვების შემთხვევაში გთხოვთ, დაუკავშირდეთ: 032 2 193333 (130).
სამუშაო საათები: 09:30 – 18:30.

საჯარო ლექცია ევროკავშირისა და რუსეთის ურთიერთობების შესახებ
2018-06-08 17:00
8 ივნისს, პარასკევს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ბარსელონის ავტონომიური უნივერსიტეტის (UAB) პროფესორის, ფრენსის სიერას საჯარო ლექცია თემაზე: „ევროკავშირისა და რუსეთის ურთიერთობები“.
მომხსენებელი ისაუბრებს შემდეგ საკითხებზე: ადრეულ 90-იან წლებში პოსტსაბჭოთა სივრცის მშენებლობა, აღნიშნული სივრცის ქვეყნებს შორის ურთიერთუნდობლობა და ფერადი რევოლუციები; მომოიხილავს 2000-იანი წლებიდან პუტინის პრაგმატულ ნაციონალისტურ პოლიტიკას და აღნიშნულთან დაკავშირებით, ევროკავშირის მხრიდან განსხვავებული ტიპის სენტიმენტებს; ლექციაზე საუბარი იქნება უკრაინულ კრიზისსა და ახალი ტიპის საერთაშორისო წესრიგზე, რომლის ფონზეც განიხილება სამომავლო პერსპექტივები რუსეთ-ევროკავშირის ურთიერთობებისა.
პროფესორ ფრენსის სიერას საკვლევი სფეროები მოიცავს ევროპისმცოდნეობასა და ეთნიკურ კონფლიქტებს აღმოსავლეთ ევროპაში, რომელზეც მას გამოქვეყნებული აქვს არაერთი წიგნი და სტატია.
დრო: 8 ივნისი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.
დამატებითი შეკითხვებით მიმართეთ:
ილიას სახელმწიფო უნივერსიტეტის საგარეო ურთიერთობების სამსახურს
ელფოსტა: erasmusplus@iliauni.edu.ge
ტელ.: (995 322) 220009 – 367 (ext)

LECTURA DANTIS /დანტეს წაკითხვა – ოცდამეორე ქება
2018-06-08 19:00
8 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ ოცდამეორე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 8 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კვლევის – „პენიტენციური დაწესებულებებიდან მსჯავრდებულთა განთავისუფლებისათვის მომზადების პროცესი, როგორც „გარდამავალი მენეჯმენტის“ შემადგენელი ნაწილი“ – პრეზენტაცია
2018-06-12 14:00
12 ივნისს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება კვლევის – „პენიტენციური დაწესებულებებიდან მსჯავრდებულთა განთავისუფლებისათვის მომზადების პროცესი, როგორც „გარდამავალი მენეჯმენტის“ შემადგენელი ნაწილი“ – პრეზენტაცია, რომელსაც გაუძღვება კვლევის ავტორი და სამართლის სკოლის ლექტორი ანტონ ქელბაქიანი.
კვლევის მიზანი იყო პენიტენციური დაწესებულებებიდან მსჯავრდებულთა განთავისუფლებისათვის მომზადების პროცესის შეფასება, რომელიც განხორციელა ორგანიზაციამ „ინიციატივა მოწყვლადი ჯგუფების რეაბილიტაციისათვის“ პარტნიორ ორგანიზაციებთან – საინფორმაციო სამედიცინო-ფსიქოლოგიური ცენტრი „თანადგომა” და საერთაშორისო ორგანიზაცია „Mainline Foundation” (ნიდერლანდები) ერთად.
პროექტი ხორციელდება ევროკავშირის ფინანსური მხარდაჭერით.
დრო: 12 ივნისი, 14:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

პროფესორ მარიო კაარტინენის საჯარო ლექცია
2018-06-12 18:00
12 ივნისს, 18:00 საათზე, ილიას სახელმწიფო უნივერსიტეტის A 101 აუდიტორიაში ტურკუს უნივერსიტეტის (ფინეთი) კულტურული ისტორიის პროფესორი მარიო კაარტინენის (Marjo Kaartinen) წაიკითხავს საჯარო ლექციას კიბოს განკურნების მეთოდების განვითარების ისტორიის შესახებ.
„ტრაქტატი კიბოს შესახებ“ (ავტორი ჰენრი ფეარონი) ინგლისურ ენაზე 1790 წელს შეიქმნა. მიუხედავად იმისა, რომ ადრეული მოდერნისტული ეპოქის ექიმები და ქირურგები დაუღალავად და დიდი მონდომებით ცდილობდნენ კიბოს საწინააღმდეგო საშუალებისთვის მიეგნოთ და შეჭირვებულ პაციენტებს რამენაირად დახმარებოდნენ, კიბო ამ პერიოდში „განუკურნებელ დაავადებად“ ითვლებოდა. მოხსენებაში განსაკუთრებული ყურადღება დაეთმობა კიბოს განკურნების მეთოდების განვითარების ისტორიას: მე-17 საუკუნეში უკვე აქტიურად გამოიყენებოდა „საწამლავები“, მე-18 საუკუნე კი ქირურგიის განვითარების პერიოდი იყო; ის აკადემიური მედიცინის დარგი ხდება და, შესაბამისად, ახალი ეპოქა იწყება კიბოს მკურნალობის თვალსაზრისითაც. ეს განსაკუთრებით ეხება მკერდის კიბოს, სადაც ქირურგიული ჩარევის რამდენიმე შემთხვევა გვაქვს, რომელთა მიმართებაშიც მომხსენებელი იყენებს/ამკვიდრებს ტერმინს „ადრეული რადიკალური მასტეკტომია“. ლექციაზე გამოყენებული იქნება სხვადასხვა ოპტიკური მასალაც.
მომხსენებლის შესახებ
პროფესორი მარიო კაარტინენის სამეცნიერო ინტერესები მოიცავს ადრეული მოდერნიზმის კულტურული ისტორიის ასპექტებს, გენდერულ კვლევებს, რელიგიისა და სხეულის ისტორიასთან დაკავშირებულ საკითხებს. ჰუმანიტარულ მეცნიერებათა დიგიტალიზაციის ფარგლებში ამჟამად იგი ხელმძღვანელობს პროექტს ლათინური ტექსტების ავტორთა შესახებ. მისი ინგლისურენოვანი მონოგრაფიებია „რელიგიური ცხოვრება და ინგლისური კულტურა რეფორმაციის დროს“ (Palgrave 2002) და „მკერდის კიბო მე-18 საუკუნეში“ (Pickering and Chatto 2013).
სამუშაო ენა: ინგლისური
დრო: 12 ივნისი, 18:00 საათი
ადგილმდებარეობა: აუდიტორია A 101 (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „რას ვკითხულობთ ჩვენ და რა წავუკითხოთ ბავშვებს“
2018-06-12 19:00
12 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში პოეტი რატი ამაღლობელი წაიკითხავს საჯარო ლექციას „რას ვკითხულობთ ჩვენ და რა წავუკითხოთ ბავშვებს“. მომხსენებელი ისაუბრებს შემდეგ საკითხებზე: ლიტერატურელი ჟანრები და მკითხველის ასაკობრივი (ეგზისტენციალური) ფაზები, ზღაპრები და სკოლამდელი ასაკის ადამიანი, პოეზია და პუბერტატი, სტუდენტობა – „დრამა და იდეალები“ , პროზა როგორც „მეხსიერების საცავი“, თანამედროვე ადამიანის შრომის ხუთდღიანი ციკლი, ხელოვნება – „ინტელექტუალური შვებულება (შაბათი)“, ზურის დიქოტომია.
დრო: 12 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

საერთაშორისო ვორკშოფი „კავკასიის გზა გლობალური ისტორიისკენ“
2018-06-13 09:00
13 ივნისს, 09:00 საათზე, ილიას სახელმწიფო უნივერსიტეტის G106 აუდიტორიაში იწყება საერთაშორისო ვორკშოფი: „კავკასიის გზა გლობალური ისტორიისკენ“.
ღონისძიების ორგანიზატორები არიან ბერლინის თავისუფალი უნივერსიტეტი და ილიას სახელმწიფო უნივერსიტეტი. მასში მონაწილეობას მიიღებენ ევროპის, ამერიკისა და საქართველოს უნივერსიტეტების, კვლევითი ინსტიტუტების მეცნიერები. მთავარი მომხსენებელი იქნება ბერლინის თავისუფალი უნივერსიტეტის ფრიდრიხ მაინეკეს ინსტიტუტის პროფესორი სებასტიან კონრადი, რომელიც განიხილავს გლობალურ ისტორიას, როგორც ისტორიის კვლევისა და სწავლების ახალ მეთოდოლოგიურ ჩარჩოს.
მოხსენებებში გლობალური ისტორიის პერსპექტივიდან იქნება გაანალიზებული საქართველოსა და კავკასიის რეგიონის ისტორიის ცალკეული პრობლემატიკა.
დრო: 13 ივნისი, 09:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დეტალური ინფორმაციისთვის იხილეთ თანდართული პროგრამა.

ახალგაზრდა მკვლევართა კლუბების რეგიონული ფორუმი – KMO 2018
2018-06-14 13:15
ილიას სახელმწიფო უნივერსიტეტისა და პოლონური პარტნიორი ფონდის „ფონდი სკოლა კლასთან” თანამშრომლობის ფარგლებში 29 ივნისს თბილისში გაიმართება ახალგაზრდა მკვლევართა კლუბების რეგიონული ფორუმი – KMO 2018 .
ფორუმის მიზანია, საქართველოში ახალგაზრდა მკვლევართა კლუბების მუშაობის გამოცდილების გაზიარება და კლუბის წევრებისთვის ახალი სტრატეგიის გაცნობა, რომლის ფარგლებშიც მოხდება პროექტის „ახალგაზრდა მკვლევართა კლუბების მხარდაჭერა საქართველოში“ პრეზენტაცია.
ფორუმის პირველი ნაწილი დაეთმობა მკვლევართა კლუბების ქსელის, პოლონელი კოლეგებისა და ტრენერების პრეზენტაციებს.
ფორუმის მონაწილეები გაეცნობიან კლუბების მუშაობის პოლონურ პრაქტიკას, განხილული იქნება თანამშრომლობის სხვადასხვა შესაძლებლობა, რომელთაც პროექტის ფარგლებში პოლონელი ექსპერტები და ილიას სახელმწიფო უნივერსიტეტი სთავაზობს მკვლევართა კლუბებსა და მასწავლებლებს.
შეხვედრის მეორე ნაწილი დაეთმობა ვორკშოპსა და პროექტების გამოფენას.ღონისძიების დასასრულს გამოცხადდება ტრენინგისთვის შერჩეულ მასწავლებელთა ვინაობა.
ვორკშოპს გაუძღვებიან ფონდ „ფონდი სკოლა კლასისა“ და „კოპერნიკის სამეცნიერო ცენტრის“ ტრენერები: ალესია ოლეშუკი, ბარბარა როსტეკი და ჰანა ზიელინსკა.
ფორუმი ტარდება პროექტის „ახალგაზრდა მკვლევართა კლუბების მხარდაჭერა საქართველოში“ ფარგლებში, რომელსაც ახორციელებს პოლონური ფონდი „ფონდი სკოლა კლასთან“. მისი შინაარსობრივი პარტნიორია კოპერნიკის სამეცნიერო ცენტრი, რომელიც ამავე დროს ახალგაზრდა მკვლევართა კლუბის პროგრამის კოორდინატორია. სტრატეგიული პარტნიორია „პოლონურ-ამერიკული თავისუფლების ფონდი“. საქართველოს მხრიდან ლიდერია ილიას სახელმწიფო უნივერსიტეტი.
პროექტი თანადაფინანსებულია პოლონურ-ამერიკული თავისუფლების ფონდის მიერ „RITA – რეგიონი გარდამავალ პერიოდში“ პროგრამის ფარგლებში, რომელსაც ახორციელებს ფონდი „განათლება დემოკრატიისათვის“.
ფორუმში მონაწილეობისათვის საჭიროა შეავსოთ სარეგისტრაციო ფორმა და წარმოადგინოთ თქვენი კლუბის მიერ განხორციელებული პროექტი.
განცხადების მიღების ბოლო ვადა: 22 ივნისი, 2018 წელი
დრო: 29 ივნისი, 10:30 -17:30 საათი
ადგილმდებარეობა: B201 აუდიტორია (ი. ჭავჭავაძის გამზ. N32 ), ილიას სახელმწიფო უნივერსიტეტი
საკონტაქტო ინფორმაცია:
ნატო სამხარაძე – პროექტის ადგილობრივი კოორდინატორი
ელფოსტა: Yexclub@iliauni.edu.ge
ტელ.: 577 96 25 10
მეგი ბიბილური – პროექტის კოორდინატორი პოლონური მხრიდან
ელფოსტა: megi.bibiluri@szkolazklasa.org.pl
გისურვებთ წარმატებას!

ADS Georgia – Marketer.ge
2018-06-14 16:30 - 19:00
ADS Georgia ილიას სახელმწიფო უნივერსიტეტის ილიაუნის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
Marketer.ge პირველი ქართული ინტერნეტჟურნალია ბიზნესზე, რომელიც 2011 წელს შეიქმნა. ეს იყო სამოყვარულო ბლოგი, რომელიც შემდეგ ჟურნალად გადაიქცა. მარკეტერის ორგანიზებითა და მხარდაჭერით წლების წინ საქართველოს ეწვია ძალიან ბევრი ცნობილი სპიკერი თუ კომპანია, როგორებიცაა: ADIDAS, GOOGLE, Yahoo, Amazon.com, Ebay, Paypal, Sony Music და ა.შ
მარკეტერის პროექტებია: კლუბი „ფორვარდი“, ყოველწლიური ბიზნესდღესასწაული სფოთლაითი, თბილისის პროტოკოლის სკოლა და, პარტნიორებთან ერთად, კანის რეკლამის ფესტივალი (პარტნიორი: ლევან ლეფსვერიძე), ასევე ჰარვარდის ბიზნესლიტერატურა (პარტნიორი: ნათია ლურსმანაშვილი).
14 ივნისს შეხვედრას ჩაატარებს მარკეტერის დამფუძნებელი აკო ახალაია თემაზე „მარკეტერის გზა“.
დრო: 14 ივნისი, 16:30-19:00 საათი
ადგილმდებარეობა: E405 (ფორბსის) აუდიტორია

მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

ასოციაცია ESOMAR-ის წევრი კომპანიების შეხვედრა ილიაუნის სტუდენტებთან
2018-06-14 17:00 - 20:00
14 ივნისს, 17:00-დან 20:00 საათამდე, ილიას სახელმწიფო უნივერსიტეტის A101 აუდიტორიაში სტუდენტებთან შეხვედრას გამართავენ ასოციაცია ESOMAR-ის წევრი კომპანიები:

IPM კვლევები – სამარკეტინგო საკონსულტაციო კომპანია;
ACT საქართველო – კვლევებისა და კონსულტაციის გლობალური კომპანია;
TV MR GE საქართველო – Nielsen-ის სატელევიზიო გაზომვების ლიცენზირებული პარტნიორი;
GAMMA – საკონსულტაციო კომპანია;
Market Intelligence Caucasus – TNS-ის ლიცენზირებული პარტნიორი.

შეხვედრის მიზანია, კვლევით დაინტერესებულმა სტუდენტებმა მიიღონ ინფორმაცია კვლევით სფეროში არსებულ უახლეს გამოწვევებზე, კვლევის მეთოდოლოგიისა და ტექნოლოგიების ცვლილებებზე, საერთაშორისო პრაქტიკასა და სტანდარტებზე, კვლევით სფეროში მიღწეულ განვითარების ახალ ეტაპებზე.
შეხვედრაზე ასოციაციის წევრი კომპანიის წარმომადგენლები ყურადღებას გაამახვილებენ ისეთ საკითხებზე, როგორებიცაა:

დასაქმება და გათვითცნობიერებული არჩევანი სტუდენტებს შორის;
ბრენდინგი და რეკლამა;
სოციალური კვლევები (კვლევის სხვადასხვა მიმართულებები).

შეხვედრის ფორმატი გულისხმობს ასოციაცია ESOMAR-ის წევრი კომპანიების წარმომადგენლების პრეზენტაციებსა და საინტერესო საკითხების განხილვას კითხვა-პასუხის რეჟიმში.
შეხვედრა გაგრძელდება 2 საათი, გათვალისწინებულია მცირე შესვენებაც.
შეხვედრა საინტერესო იქნება სოციალური, ჰუმანიტარული და ბიზნესის მიმართულებების ბაკალავრიატის მესამე და მეოთხე კურსის, ასევე მაგისტრატურის სტუდენტებისა და კურსდამთავრებულებისთვის.
ასოციაცია ESOMAR შეხვედრის მონაწილეებს გადასცემს სერტიფიკატებს.
შეხვედრაზე დასასწრებად საჭიროა წინასწარი რეგისტრაცია: https://goo.gl/uyd2EJ
დრო: 14 ივნისი, 17:00 საათი.
ადგილმდებარეობა: A101 აუდიტორია (ი. ჭავჭავაძის N32), ილიას სახელმწიფო უნივერსიტეტი

საინფორმაციო შეხვედრა – „ისწავლე და დასაქმდი PSP დაზღვევაში“
2018-06-15 13:00 - 14:30
15 ივნისს, 13:00 საათზე, ილიას სახელმწიფო უნივერსიტეტის E207 აუდიტორიაში გიწვევთ „PSP დაზღვევის“ წარმომადგენლებთან შეხვედრაზე.
„PSP დაზღვევა“ სტუდენტებისათვის იწყებს ახალ პროექტს – „ისწავლე და დასაქმდი PSP დაზღვევაში“. სასწავლო-სამუშაო პროგრამა ილიაუნის სტუდენტებს შესაძლებლობას მისცემს, შეიძინონ კომპეტენცია როგორც თეორიული ცოდნის, ასევე პრაქტიკული უნარების კუთხით.
პროგრამის ფარგლებში დაესწრებით სხვადასხვა სემინარსა და ლექციას, მონაწილეობას მიიღებთ პრაქტიკულ მეცადინეობებში, ასევე უშუალოდ იქნებით ჩართული სადაზღვევო საქმიანობის პროცესში.
სასწავლო კურსის ფარგლებში სტუდენტები შეისწავლიან:

სერვისპლიუსს
კონფლიქტების მართვას
გაყიდვებს
საზოგადოებასთან ურთიერთობას
მარკეტინგს

სტაჟირება გრძელდება 14 დღიდან 1 თვემდე, გასაუბრების შემდეგ სტუდენტი იწყებს მუშაობას და შესრულებული სამუშაოს მიხედვით ხელფასის გამომუშავებას.
დაინტერესებული სტუდენტები შეხვედრაზე შეძლებენ სააპლიკაციო ფორმების შევსებას, რის შემდეგაც ჩაერთვებიან პროექტში.
დასწრება შესაძლებელია ილიაუნის ნებისმიერი მიმართულებისა და კურსის სტუდენტისთვის, ასევე კურსდამთავრებულებისთვის, წინასწარი რეგისტრაციით: https://goo.gl/tF7krW
დრო: 15 ივნისი, 13:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი

იაპონური მუსიკის კონცერტი
2018-06-18 17:00
18 ივნისს, 17.00-ზე, ილიას სახელმწიფო უნივერსიტეტის B201 აუდიტორიაში ილიაუნის მუსიკის ცენტრის ინიციატივით გაიმართება იაპონური მუსიკის კონცერტი, რომელშიც მონაწილეობას მიიღებენ აშშ-ში მოღვაწე ცნობილი იაპონელი მევიოლინე, საერთაშორისო კონკურსების ლაურეატი კენ აისო და უკრაინელი პიანისტი ვალერია მარგოვსკაია.
კენ აისო საერთაშორისო არენაზე დღესდღეობით ერთ-ერთ ყველაზე მუსიკალურ და მრავალმხრივ მევიოლინედ ითვლება. მისი შესრულება ბგერის განსაკუთრებული სილამაზითა და უნიკალური ინტიმური ატმოსფეროს შექმნის უნარით გამოირჩევა. როგორც სოლო და კამერული შემსრულებელი, ფართოდაა ცნობილი ევროპაში, აშშ-სა და იაპონიაში, სადაც ბევრ პრესტიჟულ დარბაზში უკრავს. მათ შორისაა: ლონდონის ვიგმორისა და დედოფალ ელისაბედის სახელობის, ამსტერდამის კონცერტგებოუ და ტოკიოს სუნტარის დარბაზები. კენ აისო მარგარეტ ლონგისა და ჟაკ ტიბოს (პარიზი) და იაპონიის საერთაშორისო სამუსიკო კონკურსების ლაურეატია. 2005 წელს ლონდონის მუსიკის სამეფო აკადემიის ასოცირებული წევრი გახდა, ხოლო მშობლიურ იაპონიაში მას იმპერატორისა და დედოფლის წინაშე წარდგენის პატივი ხვდა. 2018 წელს კენ აისომ მიიღო კან-იჩი შიმოუსას მუსიკალური პრიზი საერთაშორისო სამუსიკო არენაზე განსაკუთრებული დამსახურებისთვის.
მევიოლინე ლოს-ანჯელესის ლოიოლა მერიმაუნთის და ლა-სიერა უნივერსიტეტების წევრია. იგი დაინტერესებულია მუსიკის გამაჯანმრთელებელი ზემოქმედების ძალით, ამიტომ ჰოსპიტლების, სკოლებისა და სპეციალური საჭიროებების ბავშვების ინსტიტუტების ხშირი სტუმარია.
დრო: 18 ივნისი, 17:00 საათი
ადგილმდებარეობა: B201 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროექტი „აღმოსავლეთსა და დასავლეთს შორის – ირანელი და ფრანგი ავტორები მე-19 საუკუნის საქართველოს შესახებ” წიგნების პრეზენტაციით დასრულდება
2018-06-18 18:00
18 ივნისს, 18.00 საათზე, ილიას სახელმწიფო უნივერსიტეტის წიგნის სახლში „ლიგამუსი“ რუსთაველის ეროვნული სამეცნიერო ფონდის მიერ დაფინანსებული პროექტის „აღმოსავლეთსა და დასავლეთს შორის – ირანელი და ფრანგი ავტორები მე-19 საუკუნის საქართველოს შესახებ” დასრულებასთან დაკავშირებით გაიმართება პროექტის ფარგლებში გამოცემული წიგნების პრეზენტაცია, ესენია: ამავე სახელწოდების სამეცნიერო კრებული, „საქართველო ყაჯართა პერიოდის სპარსულ წყაროებში“, „არფა‘ ად-დოულე და საქართველო“, ამ წიგნის ინგლისური და სპარსული თარგმანები “Arfa‘ ad-Dowle and Georgia”, ასევე „ნაპოლეონის დიპლომატიური მისიები ირანში და საქართველოს საკითხი“ და „შარდენის მოგზაურობა“.
რუსთაველის ეროვნული სამეცნიერო ფონდის მიერ დაფინანსებული პროექტის „აღმოსავლეთსა და დასავლეთს შორის – ირანელი და ფრანგი ავტორები მე-19 საუკუნის საქართველოს შესახებ” (NFR/269-1) მონაწილეები მიზნად ისახავდნენ ფრანგი და ირანელი ავტორების თხზულებათა თარგმნასა და სამეცნიერო შესწავლას, პირველწყაროების შედარებითი ანალიზის საფუძველზე აღმოსავლეთიდან და დასავლეთიდან დანახული საქართველოს საერთო სურათის წარმოდგენას. განსაკუთრებული ყურადღება გამახვილდა ამ პერიოდის საქართველოს ევროპასთან კავშირებსა და ქვეყანაში მიმდინარე ევროპეიზაციის პროცესებზე (როგორც სპარსული, ისე ფრანგული წყაროების მონაცემთა საფუძველზე). პროექტის მთავარ შედეგს წარმოადგენს ახალი, ან სამეცნიერო მიმოქცევაში ნაკლებად შემოსული, წყაროების შესწავლის საფუძველზე მე-19 საუკუნის საქართველოს პოლიტიკური, ეკონომიკური და კულტურული ცხოვრების შეძლებისდაგვარად სრული სურათის წარმოდგენა.
გამოიცა პროექტით გათვალისწინებული ამავე სახელწოდების სამეცნიერო სტატიების კრებული. თარგმნილი პირველწყაროების ნაწილი აიტვირთა ილიას უნივერსიტეტის ვებგვერდის გ. წერეთლის აღმოსავლეთმცოცნეობის ინსტიტუტის სექციაში.
სამეცნიერო კრებულის გარდა პროექტის მონაწილეებმა პროექტზე მუშაობის პერიოდში გამოსცეს სხვა წიგნებიც:

„საქართველო ყაჯართა პერიოდის სპარსულ წყაროებში“. კრებული შეადგინა, ტექსტები სპარსულიდან თარგმნა, შესავალი წერილი და კომენტარები დაურთო მარინა ალექსიძემ. რედაქტორი გრიგოლ ბერაძე. თბ., არტანუჯი, 2016 ;
მარინა ალექსიძე, გრიგოლ ბერაძე, ირინა კოშორიძე. „არფა‘ ად-დოულე და საქართველო“. თბილისი, არტანუჯი, 2017;
იგივე წიგნი ინგლისურ და სპარსულ ენებზე („Arfa‘ ad-Dowle and Georgia“).
ირინე ნაჭყებია. „ნაპოლეონის დიპლომატიური მისიები ირანში და საქართველოს საკითხი“. რედაქტორი გრიგოლ ბერაძე, თბილისი, მწიგნობარი, 2018;
გიორგი სანიკიძემ გამოაქვეყნა „შარდენის მოგზაურობის“ ახალი, შევსებული და გადამუშავებული თარგმანი გამოკვლევითა და კომენტარებით. თბილისი, ილიას უნივერსიტეტის გამომც., 2018 (მიუხედავად იმისა, რომ შარდენის მოგზაურობა პროექტის ეპოქა არ განეკუთვნება, ის მე-19 საუკუნის ფრანგი ავტორებისთვის საქართველოს შესახებ მთავარ წყაროს წარმოადგენდა და, შესაბამისად, პროექტის თემატიკასთან უშუალოდ არის დაკავშირებული).

პრეზენტაციაზე პროექტის მონაწილეები და წიგნების ავტორები ისაუბრებენ განხორციელებული კვლევის შედეგებზე და გამოცემული ნაშრომების შესახებ.
დრო: 18 ივნისი 18.00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საკლავიშო ხელოვნების მიმართულების საანგარიშო ლექცია-კონცერტი
2018-06-19 15:00
19 ივნისს, 15:00 საათზე, ილიას სახელმწიფო უნივერსიტეტის B 201 აუდიტორიაში ილიაუნის მუსიკის ცენტრი წარმოგიდგენთ საკლავიშო ხელოვნების მიმართულების საანგარიშო ლექცია-კონცერტს „დასავლეთ ევროპული მუსიკის ესთეტიკა“.
ილიაუნის სტუდენტები შეასრულებენ აღორძინების ხანის, ბაროკოს, კლასიკური და რომანტიკული ეპოქების მუსიკას.
ხელმძღვანელები: დოცენტი ქეთევან შენგელია, პროფესორი ნინო მამრაძე
დრო: 19 ივნისი, 15:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კომპანია RETKO-ს შეხვედრა სტუდენტური დასაქმების შესახებ
2018-06-19 16:00 - 18:00
19 ივნისს, 16:00 საათზე, ილიას სახელმწიფო უნივერსიტეტის E207 აუდიტორიაში სტუდენტებთან შეხვედრას გამართავენ კომპანია RETCO-ს წარმომადგენლები.
შეხვედრის თემა: სტუდენტური დასაქმება.
კომპანია RETCO მუშაობს ელექტროენერგეტიკულ სფეროში, იგი სრულად ფარავს დაბალი და საშუალო ძაბვის ყველა მიმართულებას და რამდენიმე კომპანიისაგან შედგება. კომპანიას თავისი საწარმო აქვს ქალაქ რუსთავში, სადაც აწყობენ ტრანსფორმატორებს, ბოქსებს, სადგურებსა და ქვესადგურებს. კომპანია ცოტა ხნის წინ გახდა Siemens-ის ოფიციალური წარმომადგენელი საქართველოში.
კომპანია RETCO გთავაზობთ ანაზღაურებად სტაჟირებას დასაქმების პერსპექტივით საერთაშორისო და ადგილობრივი შესყიდვების სპეციალისტის პოზიციებზე.
სამუშაო გრაფიკის სწავლასთან შეთავსება შესაძლებელია.
ვაკანსიები დააინტერესებს ნებისმიერი კურსისა და მიმართულების სტუდენტს, ასევე კურსდამთავრებულებს (განსაკუთრებით, ქალაქ რუსთავის მაცხოვრებლებს – ოფისის ადგილმდებარეობიდან გამომდინარე).
შეხვედრაზე დასასწრებად გაიარეთ რეგისტრაცია.
დრო: 19 ივნისი, 16:00 საათი.
ადგილმდებარეობა: E207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი

Public lecture by Dr. James W. Ingram
2018-06-19 17:27
Public lecture “Is There a Logic to Politics?” will be delivered by the professor of Political Science Dr. James W. Ingram. “This lecture brings together Max Weber’s great and famous “Science as a Vocation” and “Politics as a Vocation” lectures into one synthesis. The lecture will contend that politics are logical, and that they can thus be subjected to the scientific method, enabling us to ensure that politics works toward the goals that humanity needs to accomplish” – says Dr Ingram.
The lecture will be delivered in English.
Biography for James W. Ingram III
Ingram began his career at SDSU in spring 1993, and has taught there continuously ever since. Ingram has taught over 200 different sections of Political Science and began his 16th new course at SDSU in spring 2018, POLS 346 (Law and the Political System). Ingram has won many teaching awards over the years in recognition of his efforts on behalf of his students.
Ingram’s doctoral dissertation won the American Political Science Association’s Urban Politics Dissertation of the Year Award for 2008. His thesis focused on local constitutional reform. As part of his fieldwork he worked for charter commissions in Los Angeles and San Diego and participated in giving both cities strong-mayor charters patterned on the U.S. Constitution. He was a pro bono volunteer, a paid staffer, and a professional consultant on charter change for the cities of Los Angeles and San Diego, as well as for the San Diego Citizen Commission. He has also consulted for the California cities of Fallbrook, Pasadena and Sacramento on issues of charter reform.
Ingram has published monographs and articles on charter change, and is the only scholar to both be asked to write and to have written a chapter for both volumes of The Development of Los Angeles City Government: an Institutional History, 1850-2000. Ingram regularly comments on local, state and national politics for NPR, the local TV news stations in San Diego, and journalists seeking material for their newspaper articles. He also regularly writes opinion pieces on politics and government for the San Diego Union Tribune newspaper.

რატი ამაღლობელის „სიტყვის სახელოსნო“: გალაკტიონის კითხვა
2018-06-19 19:00
19 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში წაიკითხავენ გალაკტიონის 10 ლექსს, შემდეგ კი ისაუბრებენ მათზე.
დრო: 19 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ლიბერთი ბანკის წარმომადგენლების შეხვედრა ილიაუნის სტუდენტებთან
2018-06-20 14:00 - 16:00
20 ივნისს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გიწვევთ ლიბერთი ბანკის წარმომადგენლებთან შეხვედრაზე.
ლიბერთი ბანკი, ერთ-ერთი ყველაზე მსხვილი დამსაქმებელი საქართველოში, ენერგიულ და დაინტერესებულ სტუდენტებს პროფესიულ განვითარებაზე მორგებულ გარემოს სთავაზობს და იწვევს წამყვან პოზიციებზე სამუშაოდ.
ტრენინგცენტრში ყველა პირობაა იმისათვის, რომ სტუდენტები საფუძვლიანად დაეუფლონ საბანკო პროდუქტებს, სიმულაციურ გარემოში გაიმყარონ პრაქტიკული უნარ-ჩვევები და სრულყოფილად მომზადებულები შეუდგნენ მუშაობას განახლებულ და რებრენდირებულ ფილიალებსა და სერვისცენტრებში.
სწავლების პერიოდში გაიცნობთ თქვენს მომავალ კოლეგებსა და თანაგუნდელებს, მეცადინეობებს შორის შეგიძლიათ შეისვენოთ თქვენთვის სპეციალურად მოწყობილ ლაუნჯებში და, უბრალოდ, საინტერესოდ და ნაყოფიერად გაატაროთ ეს დრო.
თეორიული და პრაქტიკული კურსის პერიოდში ბანკი უზრუნველყოფს გადაადგილებისა და სხვა სახის გეგმიური ხარჯების ანაზღაურებას.
ლიბერთი ბანკი გთავაზობთ:

განახლებულ და თანამედროვე ტრენინგცენტრში ანაზღაურებად სწავლებას;
სწავლებისა და პრაქტიკის წარმატებით დასრულების შემდეგ დასაქმებას;
თქვენს უნარებზე მორგებულ კარიერული განვითარების შესაძლებლობებს;
ჯანსაღ სამუშაო გარემოსა და ერთიან გუნდში გაწევრიანებას;

შეხვედრაზე დასწრება შეუძლია ილიაუნის ნებისმიერი ფაკულტეტისა და კურსის სტუდენტს, ასევე, კურსდამთავრებულებს წინასწარი რეგისტრაციით: https://goo.gl/Jjgxn9
დრო: 20 ივნისი, 14:00 საათი.
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
